Youssef Chahine
Youssef Chahine (; .25 januar 1926 – 27. jul 2008) bio je egipatski filmski režiser, koji se zbog niza zapaženih ostvarenja u drugoj polovici 20. vijeka smatra jednim od najznačajnijih ličnosti egipatske i arapske kinematografije.

Chahine se rodio u Aleksandriji u rimokatoličkoj porodici libanonskog porijekla. Otac mu je bio situirani advokat, te je sinu omogućio školovanje u elitnim školama, a s vremenom i njegove umjetničke ambicije, zbog kojih je 1946. godine otišao u Hollywood kako bi učio glumu. Chahine je svjetonazorski podržavao panarapski nacionalizam, te u prvim godinama karijere bio vatreni pristaša Gamala Abdela Nasera, a što se odrazilo na njegov historijski ep Saladin Pobjednik iz 1963. godine. Svjetskoj publici je, međutim, postao daleko poznatiji po svojim "komornim" filmovima, odnosno socijalnim dramama kao što je Bab el Hadid, kao i spremnosti da se bavi nekim "problematičnim" temamam kao što su homoseksualizam ili korupcija u egipatskom društvu. Veliki dio njegovih filmova je imao snažnu autobiografsku notu, te je tvrdio da filmove radi "prvo za sebe, potom za svoju porodicu, pa za Aleksandriju, te za Egipat".

Izvori

Vanjske veze 

 Official Youssef Chahine website
 

Egipatski filmski režiseri
Biografije, Aleksandrija
Biografije, Kairo